Diari Oficial de la Generalitat Valenciana


Sumari del DOGV 3577, del 07-09-1999 (1999/7721)

Informació pública del programa d'actuació integrada per a desenvolupar els terrenys inclosos dins de la unitat d'execució UE-2, sector I-10, de la Pobla de Vallbona.
----------------------------------------------------------------------------------------------------------------------------------------------------------------------

### Dades del document

Número de DOGV
:   3577

Data del DOGV
:   07-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7721


Organisme emissor
:   Aplicaciones de Personal, SL

Tipus de document
:   Anunci

Informació pública del programa d'actuació integrada per a desenvolupar els terrenys inclosos dins de la unitat d'execució UE-2, sector I-10, de la Pobla de Vallbona. [1999/A7721]
  
La mercantil Aplicaciones de Personal, SL, amb el codi d'identificació fiscal Q19071955 i domicili, a efectes de notificacions i consulta d'expedient, al carrer del General Avilés número 61, 7-14, de València, ha formulat el programa d'actuació integrada per a desenvolupar els terrenys inclosos dins de la unitat d'execució UE-2, sector I-10, de la Pobla de Vallbona, amb una superfície aproximada de 70.000 metres quadrats i que té com a límits els següents:
  
Nord: sector I-11 de sòl urbanitzable. Sud: unitat d'execució número 1, delimitada pel pla parcial del sector I-10 del sòl urbanitzable, i sòl urbà delimitat pel pla general. Est: sòl urbà delimitat en el pla general. Oest: parcel·les número 14, 10 (part), del polígon 40 del pla cadastral de rústica que pertanyien al mateix sector I-10 del sòl urbanitzable, constituents de la nova unitat d'execució UE-2.
  
A l'esmenat programa l'ha acompanyat l'avantprojecte d'urbanització, de conformitat amb la Llei 6/1994, de 15 de novembre, Reguladora de l'Activitat Urbanística.
  
Que aquesta mercantil s'ha acollit al procediment simplificat establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, i en compliment del que s'estableix en els articles 48.1.c) en relació amb el 46.2, 3 i 4, i 52.1 de l'esmentada llei, s'estableix el termini d'informació pública del programa a què es fa referència i de la resta d'instruments i documents que l'acompanyen, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol interessat podrà consultar l'acta de protocol·lització del programa i la resta d'instruments i documents assenyalats, a la notaria del senyor Manuel B. Puerto Baño, situada al carrer del Poeta Llorente, 150, escala A, 1.r, porta 2, de la Pobla de Vallbona, des de les 10.00 fins a les 14.00 hores, de dilluns a divendres, tots els dies hàbils durant el període d'informació pública, i podrà limitar la seua intervenció a examinar la documentació que se li mostre o sol·licitar i obtindre còpies de l'acta de protocol·lització del programa i dels instruments i documents indicats.
  
El programa expressat, juntament amb la resta d'instruments i documents, podran ser igualment consultats a l'Ajuntament de la Pobla de Vallbona durant idèntic període de temps i horari.
  
En aquest termini es podran presentar tant al·legacions com alternatives tècniques distintes a l'exposada al públic a l'Ajuntament de la Pobla de Vallbona, així com proposicions juridicoeconòmiques per a executar qualsevol de les alternatives.